Árið 1995 hófst saga Ratanna þegar hópur nokkurra vina tóks sig til og skráði sig sig í gönguferð hjá Ferðafélagi Íslands og gengið var um víkur á Austurlandi . Við undirbúning ferðar ári síðar töldum við okkur einfær um að skipulegggja slíkar ferðir sjálf og haldið var inn á Lónsöræfi . Alla tíð síðan höfum við sjálf skipulagt ferðir okkar utan ferðarinnar með Fjörðungum árið 1999 . Fyrstu árin var haldin dagbók og öllu haldið til haga og átti Finnur Jónsson allan heiður af því . Dagbókarbrot áranna 1996 - 2005 eru öll rituð af honum en undirritaður sá um að koma þessi í bókarform . Finnur féll frá 2011 . Svo er það einu sinni þannig að hlutirnir breytast og síðustu árin hefur verið blandað saman golfi og styttri gönguferðum í stað svokallaðra „ dauðagangna " ; líklegast hefur aldurinn eitthvað með það að gera .